Public procurement notice: Contract Award Notice
Published: 2021-12-24
Buyer: Lapin sairaanhoitopiirin kuntayhtymä
Country: FI
Contract type: Services
Procedure: Negotiated without a prior call for competition
CPV classification: 71530000: Construction consultancy services
Estimated value: 486000 EUR
Award criteria: Lowest price

Technical requirements: Hankinnan kohteena on Lapin keskussairaalan laajennushankkeen rakennuttajakonsultoinnin asiantuntijapalvelut.
Hankinnan kohteena on Lapin keskussairaalan laajennushankkeenrakennuttajakonsultoinnin asiantuntijapalvelut.
A-insinöörit Oy Lappi toimii Lapin keskussairaalan laajennushankkeessa rakennuttajakonsulttina vastaten hankkeen johtamisesta yhdessä tilaajan kanssa. Tehtävänkuvauksena voidaan soveltuvin osin käyttää RT 10-11107 hankkeen johtamisen ja rakennuttamisen HJR12 mukaista tehtäväluetteloa.
Laajennushankkeen tavoitteena on valmistua kokonaisuudessaan 1.2.2023. Rakennuttajakonsultin vaihtaminen hankkeen tässä vaiheessa aiheuttaisi merkittävää haittaa ja riskejä hankkeelle. Rakennuttajakonsultti toimii lapin keskussairaalan laajennushankkeen projektinjohdossa. Lapin keskussairaalan laajennushankkeessa on kyse isosta hankkeesta (budjetti 144 M€), joka toteutetaan allianssimallilla. Rakennuttajakonsultin kokonaisnäkemyksen omaavaa ohjausta ja johtamista tarvitaan hankkeessa jatkuvasti. Jos tätä ohjaus-ta ei ole saatavilla, vaarantuu sekä suunnittelun että toteutuksen aikataulu ja hankkeen kustannusohjaus. Myös hankkeen lopputulos voi olla epätoivottu, jos rakennuttajakonsultti ei ole riittävästi perillä tilaajan vaatimuksista ja linjauksista.
Rakennuttajakonsultin vaihtuminen aiheuttaisi katkoksen hankkeen johtamiseen kriittisellä hetkellä. Rakennuttajakonsultti on toiminut hankkeen projektinjohdossa yhdessä tilaajan projektinjohtajan kanssa. Tilaajan projektinjohtaja irtisanoutui ja lopetti tehtävässä elo-kuussa 2021. Rakennuttajakonsultin vaihtuminen lähes samaan aikaan vaarantaisi merkittävästi hankkeen tavoitteiden toteutumista. Laajennushankkeessa siirrytään vuoden 2022 aikana lohkoittain vastaanotto- ja käyttöönottovaiheeseen. Hankkeen vastaanottovaihe on tilaajan kannalta kriittinen vaihe, jossa todetaan, vastaavatko luovutettavat tilat hankkeelle asetettuja vaatimuksia ja ovatko tilat vastaanotettavissa. Tässä vaiheessa hanketta rakennuttajakonsultin ja koko projektinjohdon vaihtuminen olisi hyvin huomattava taloudellinen riski. Mikäli tilaajalla ei ole riittävää aikaisempaa tietoa hankkeen vaatimuksista, on riski, että rakennus otetaan puutteellisena vastaan, joka aiheuttaa tilaajalle myöhemmässä vaiheessa lisäkustannuksia. Hankkeessa on myös taloudellisia haasteita kustannusten nousun myötä ja rakennuttajakonsultin aikaisempi tieto hankkeen kustannuslaskennasta on ratkaisevan tärkeää hankkeen tulevassa kustannusohjauksessa ja päätöksenteossa.
Rakennuttajakonsultin vaihtuminen tarkoittaisi sitä, että uuden rakennuttajakonsultin täytyisi ottaa haltuun hankkeen johtamisjärjestelmä, hankkeelle sopimuksessa asetetut vaatimukset, hankkeen aiemmissa vaiheissa tehdyt linjaukset sekä päätökset ja tilaajan hankkeelle asettamat tavoitteet hankkeen alkuvaiheista alkaen. Laajassa hankkeessa varovaisestikin arvioiden kokonaisuuden haltuun ottoon kuluisi aikaa noin 6 – 12 kuukautta.
Rakennuttajakonsultin vaihtaminen aiheuttaisi kustannusten merkittävää päällekkäisyyttä uuden rakennuttajakonsultin perehdyttämisvaiheen kustannuksina. Merkittävämpi seikka kuitenkin on, että puutteellisilla tiedoilla tehdyt ratkaisut ja hankkeen puutteellinen ohjaus voisivat aiheuttaa hankkeelle erittäin huomattavan kustannusriskin. Pahimmillaan tämä voi johtaa vahinkoihin tai jo tehdyn työn purku- ja uudelleenrakentamisen kustannuksiin. Lisäksi hankkeen kokoluokasta johtuen pienikin aikataulullinen viivästys aiheuttaa useiden satojen tuhansien eurojen kustannuksen nousun per kuukausi.
Tätä sopimusmuutosta on arvioitu itsenäisenä kokonaisuutena, eikä sen tarkoituksena ole hankintalain säännösten kiertäminen.


Winner: A-insinöörit Oy Lappi
Award value: 486000
Number of bids: 1